FOTO'S: Danielle en AB de Villiers se wittebrood
JY LEES NOU FOTO'S: Danielle en AB de Villiers se wittebrood
Die krieketster AB de Villiers en sy vrou Danielle is vroeër vanjaar getroud (sien die troufoto's hier). Hulle het onlangs van hul wittebrood teruggekom en Danielle het hul ervaring met SARIE.com gedeel.
Afrika is so 'n ongelooflike plek met soveel geheime en steeds voel dit asof mense nie vinnig genoeg Europa of Amerika toe kan gaan nie! Ons wou ons eie kontinent ontdek en die ware African experience ervaar.
FOTO: AB en Danielle het 'n private straler tot hul beskikking gehad vir die twee weke.
Wat het julle als gedoen en gesien?
Ons is geseënd genoeg gewees om Afrika in 'n lig te kon sien waarvan baie mense droom. Ons het onder andere:
- na 'n koffie-plantasie in Arusha gegaan en geleer hoe hulle koffie maak
- gereis in 'n private straler (ons het elkeen een keer voor by die loods gesit)
- op wildritte gegaan en baie geleer oor die natuur
- op 'n staproete gegaan saam met 'n gids om wild te sien
- ons eie persoonlike butler gehad by elke plek waar ons gebly het
- driegang-maaltye drie keer per dag geniet!
- gehoor hoe allerhande diere om ons tent loop in die nag, van 'n seekoei tot 'n buffel!
- in 'n warmlugballon gevlieg
- 'n fantastiese ontbyt geniet in die Masai Mara tussen olifante
- gholf gespeel in Kenia
- Scrabble gespeel op Diani vir ure aaneen
- aandete geëet in 'n restaurant in Kenia wat binne in 'n grot is
FOTO'S: Aandete tussen die wild by die Tarangire Treetops (links). Hier het hulle in 'n tent in 'n boom geslaap (foto regs). Snags kon hul hoor hoe die diere verby en onder deur die tent beweeg.
Die enigste nadeel is seker net dat jy langer moet uitsien daarna, wat in elk geval 'n voordeel is! Al die opgewondenheid en happiness wat jy voor die troue voel, kry jy weer van voor af vir die wittebrood!
FOTO: 'n Romantiese oomblik by die Tarangire Game Reserve.
FOTO'S: The Manor in die Karatu-distrik. Hier is hulle bederf met masserings.
Wat is die móéts in jou tas vir 'n Afrika-wittebrood?
Glo dit of nie, die maksimum gewig vir ons tasse was net 15kg elk! So dit was 'n storie! Ons moes ook ligte kleure dra (soos khaki, wit en ligte groen), omdat die Tsetse-vlieë meer geneig is om jou te steek as jy donker kleure dra.
My must-haves was 'n kamera, sonroom, 'n goeie sonbril en hoed, gemaklike skoene en klere soos 'n goeie denimbroek. Ek het ook 5 verskillende serpe saamgevat sodat my uitrustings nuut lyk, al het ek die klere reeds gedra.
FOTO LINKS: Middagete saam met nog 'n paartjie wat ook op hul wittebrood was.
FOTO REGS: 'n Seekoei loer vir hulle net buite hul tent.
FOTO'S: By die Serengeti Migration Kamp
FOTO: Hulle het die groot trek van die diere gesien vanuit 'n warmlugballon.
Vat 'n goeie kamera saam. Dis die heel belangrikste. Dis eintlik al wat jy saam met jou herinneringe terugneem huis toe, en daar is soveel om in te neem! AB was permanent besig om foto's te neem!
Neem deel in soveel moontlik aktiwiteite as wat jy kan. Daar was elke dag twee of drie aktiwiteite vir ons om te doen - en dis alles die moeite werd.
FOTO'S: Middagete en 'sports' in die Masai Mara.
Wenke vir 'pasgetroudes'
Geniet mekaar. Om getroud te wees en 'n lewensmaat te hê is die grootste seën van die Here af. Wees dankbaar vir mekaar, en don't sweat the small stuff. Elke dag leer jy nog iets oor jou eggenoot en dít is 'n opwindende reis! Om die Here eerste te sit in die huwelik en dankbaar te wees vir alles wat ons het, is die heel belangrikste van alles.
FOTO: Die warmlugballon was 'n hoogtepunt van hul wittebrood!